o
Kunnian Kuninkaan seurakunta, Jerusalem
TULTA JERUSALEMISTA
Pastori Oren Lev Ari
Shalom ystävät Jeesuksen Kristuksen nimessä!
Tänään puhun teille Jumalan mielisuosiosta.
Katsotaan Matteuksen evankeliumin lukua 17.
Ja kuuden päivän kuluttua Jeesus otti mukaansa Pietarin
sekä Jaakobin ja hänen veljensä Johanneksen
ja vei heidät korkealle vuorelle, yksinäisyyteen.
Ja hänen muotonsa muuttui heidän edessään,
ja hänen kasvonsa loistivat niinkuin aurinko,
ja hänen vaatteensa tulivat valkoisiksi niinkuin valo.
Ja katso, heille ilmestyivät Mooses ja Elias,
jotka puhuivat hänen kanssansa.
Niin Pietari rupesi puhumaan ja sanoi Jeesukselle:
"Herra, meidän on tässä hyvä olla;
jos tahdot, niin minä teen tähän kolme majaa,
sinulle yhden ja Moosekselle yhden ja Eliaalle yhden".
Hänen vielä puhuessaan, katso, heidät varjosi valoisa pilvi,
ja katso, pilvestä kuului ääni, joka sanoi:
"Tämä on minun rakas Poikani, johon minä olen mielistynyt;
kuulkaa häntä."
Tässä ilmestyy kaksi suurta ihmistä, joita kansa kunnioittaa.
Mooses, joka toi Herran lain, ja profeetta Elia,
joka otettiin taivaaseen hänen ollessaan vielä elossa.
Ja Jeesus Kristus.
Pietari häkeltyi ja alkoi puhua näin.
Tässä puhutaan siis laista, profetiasta ja Jumalan Pojasta,
joka on armo ja totuus.
"Tämä on minun rakas Poikani, johon minä olen mielistynyt."
Eräs käännös sanoo: "Tämä on rakas Poikani,
jossa on minun mielisuosioni."
Meidän täytyy ymmärtää eräs asia.
Voimme nähdä Jumalan mielisuosion elämässämme.
Voimme nähdä Jumalan armon ja mielisuosion.
On ihmisiä, jotka uskovat Jeesukseen ja julistavat sitä,
uskovat vuodesta toiseen,
mutta elävät ilman Jumalan armon ja mielisuosion seurauksia.
He eivät ole ymmärtäneet Jumalan salaisuutta ja periaatetta.
"Tämä on rakas Poikani, kuulkaa Häntä."
Kuunnelkaa ja totelkaa Häntä. Hänen täytyy olla elämämme keskus,
ei Mooseksen eikä Eliaan, ei profetioiden eikä lain,
vaan Hänen, joka on antanut lain ja profetian Hengen.
Hän on Jeesus Kristus.
Aina kun olemme yhteydessä Jeesukseen,
ja yritämme kuunnella ja tehdä sen, mitä Hän käskee Sanassaan,
Isä rakastaa sitä.
Jeesus ilmoitti taivaallisen Isän täydellisen tahdon.
Mikseivät monet tunne Jumalan armoa elämässään konkreettisesti?
Siksi, etteivät he kuuntele ja tottele Jeesusta.
Katsotaan, mitä Heprealaiskirje 1 sanoo:
Sittenkuin Jumala muinoin monesti ja monella tapaa oli puhunut
isille profeettain kautta,
on hän näinä viimeisinä päivinä puhunut meille Pojan kautta,
jonka hän on pannut kaiken perilliseksi,
jonka kautta hän myös on maailman luonut...
Jumala puhuu Poikansa kautta.
Jeesus sanoi: "Jos te minua rakastatte, pidätte minun käskyni,
ja minä olen rukoileva Isää, ja hän antaa teille toisen Puolustajan,
Pyhän Hengen, jota maailma ei voi ottaa vastaan."
Pyhä Henki puhuu aina sitä, mitä Jeesus puhui.
"Pyhä Henki muistuttaa teitä kaikesta, minkä olen sanonut."
Jos tahdotte nähdä Jumalan mielisuosion elämässänne,
teidän täytyy kuunnella Jeesusta, eikä yrittää vain toteuttaa sitä,
vaan totella ja käydä sisään Hänen Henkeensä.
"Ei sotaväellä eikä voimalla, vaan minun Hengelläni,
sanoo Herra Sebaot."
Ei sotaväellä eikä voimalla, ei siis ihmisen voimalla,
vaan Herran Sebaotin, eli sotajoukkojen Jumalan, Hengellä.
Meidän täytyy astua sisään Hänen Henkeensä,
totella Jeesusta Kristusta ja tehdä, kuten Hän on sanonut.
Monet ajattelevat, että Jumala kumosi Uudessa testamentissa
velvollisuuden noudattaa Jumalan Sanaa.
Ei, Jumala sanoi: "Kuulkaa Häntä."
"Ottakaa Poikani elämänne keskipisteeseen."
Isä rakastaa sitä, että asetamme Hänen Poikansa keskipisteeksi.
Silloin siunaukset alkavat toteutua,
ja Jumalan mielisuosio alkaa näkyä elämässämme.
Näemme, että Jumala on kanssamme.
Jos Jumala on kanssamme, kuka voi olla meitä vastaan?
Kun ihmiset eivät kuuntele eivätkä tottele Jeesusta,
tämä mielisuosion lupaus ei toteudu heidän elämässään.
He sanovat: "Olemme rukoilleet ja pyytäneet niin kauan,
mutta emme ole saaneet." Onko vika Jumalassa?
Jeesus on sama eilen, tänään ja ikuisesti.
Hän on aina sama Herra, joka antaa lupauksia ja on uskollinen.
Meidän täytyy siis muuttua.
Jos emme näe sitä mielisuosiota, jonka Jumala on luvannut,
meidän täytyy astua sisälle ylösnousemukseen.
Olemme unohtaneet, mitä Jeesus teki ristillä.
Miksi Jeesus kuoli? Hän kuoli ylösnousemuksen vuoksi.
Hän sanoi: "Isä, miksi minut hylkäsit?"
Jumalan oli pakko hylätä Hänet syntiemme vuoksi.
Siksi Hän kuoli.
Mutta Hän koki ylösnousemuksemme, jotta saisimme Jumalan hyväksynnän.
Jumala otti meidät vastaan Kristuksen ylösnousemuksessa.
Hän hylkäsi Poikansa syntiemme vuoksi,
jotta voisi ottaa vastaan meidät.
Jos emme tunne Jumalan armoa ja mielisuosiota,
eivätkä Jumalan lupaukset toteudu, vaikka olemme odottaneet pitkään,
meidän täytyy kysyä itseltämme,
kuulemmeko Jeesusta ja teemmekö, mitä Hän käskee.
Kun kuuntelemme Häntä, saamme siunauksia,
joita kukaan ei voi pidätellä.
"Siunaukseni saavuttavat sinut."
Katsotaan mielenkiintoinen kertomus Luukkaan evankeliumin luvusta 5.
Tämä tapahtui Jeesuksen palvelutyön alussa.
Luukas 5:1: Kun kansa tunkeutui hänen ympärilleen
kuulemaan Jumalan sanaa
ja hän seisoi Gennesaretin järven rannalla...
Nykyään harvat pitävät Jumalan Sanan kuulemisesta.
Monet haluavat rukoilla ja ylistää,
mutta harvat haluavat kuulla Jumalan Sanaa.
Jumalan Sanassa on kuitenkin kaikki, mitä tarvitsemme.
Siinä on maailman suurin voima. Se antaa kaiken, mitä tarvitsemme.
Jumalan Sana on Jeesus Kristus, ja Jeesus Kristus on Jumalan Sana.
Meidän tulee rakastaa Jumalan Sanan kuulemista.
Jotta saisitte Jumalan Sanan seuraukset,
rakastakaa Jumalan Sanaa.
Luuk. 5:2: ...niin hän näki järven rannassa kaksi venhettä,
mutta kalastajat olivat niistä lähteneet ja huuhtoivat verkkojaan.
Ja hän astui toiseen niistä, joka oli Simonin,
ja pyysi häntä viemään sen vähän matkaa maasta
ja hän istui ja opetti kansaa venheestä.
Mutta puhumasta lakattuaan hän sanoi Simonille:
"Vie venhe syvälle ja heittäkää verkkonne apajalle."
He olivat turhautuneita yritettyään kalastaa koko yön. Kalaa ei ollut.
Sitten he kuulevat: "Viekää venhe syvälle,
ja heittäkää verkkonne apajalle."
Ihmisten logiikalla siihen pitäisi vastata:
"Anteeksi vain, mutta tämän minä ymmärrän sinua paremmin.
Ehkä ymmärrät Jumalan Sanan opettamisesta,
ja demonien karkottamisesta..."
Muuten haluan sanoa yhden asian.
Jeesus opetti kansalle ennen kaikkea Jumalan Sanaa.
Sitten toteutuivat Jumalan Sanan seuraukset;
demonien karkottaminen, sairaiden parantaminen ja niin edelleen.
Ellette rakasta Jumalan Sanaa ja tule kuulemaan sitä,
ette saa sitä, mitä tarvitsette, kuten parantumista tai vapautusta.
Luuk. 5:5: Niin Simon vastasi ja sanoi hänelle:
"Mestari, koko yön me olemme tehneet työtä emmekä ole mitään saaneet..."
Jos Simon olisi luovuttanut tuolla hetkellä, se olisi ollut katastrofi.
Häneltä olisi jäänyt ihme näkemättä.
Muistattehan, että Jumala sanoi: "Tämä on rakas Poikani,
kuulkaa häntä."
Kun Jeesus käskee meitä, ja vastaamme omalla logiikallamme:
"Ei, olen jo yrittänyt..." Hiljaa!
Jos Jeesus käskee meitä, on aika ihmeelle.
Kirjoittakaa tämä itsellenne ylös ja kiinnittäkää jääkaappiinne!
Jos Jeesus käskee sinua, on ihmeen aika.
Simon ei luovuttanut:
"...mutta sinun käskystäsi minä heitän verkot."
Tästä minä pidän.
Jeesuksen äiti Maria sanoi: "Minä olen Herran palvelijatar,
tapahtukoon minulle sinun sanasi mukaan."
Kuningas Daavid sanoi: "Tapahtukoon minulle sanasi mukaan,
koska se on palvelijallesi hyvä."
"Sinun sanasi mukaan minä heitän verkot."
He olivat jo puhdistaneet verkot.
He olivat ehkä istuutuneet kuuntelemaan Jeesusta.
Jeesuksella oli valtava voitelu, kun Hän puhui.
Ehkä ihmiset eivät välitä kuulla Jumalan Sanaa
voitelun puutteen takia. Se on toinen kysymys.
Pyydän aina voitelua, kun puhun Jumalan Sanaa.
Voitelu ei riipu itsestäni, vaikka minun pitää elää pyhityksessä
rukoilla ja rakastaa Jeesusta ja kuunnella Häntä,
jotta voisin saada yhä enemmän voitelua.
Mutta kun puhut Jumalan Sanaa puhtaalla sydämellä,
sinulla on aina voitelu.
Hänen sanansa olivat avain ihmeeseen.
Ne olivat kuuliaisuuden sanat vastauksena Herran käskyyn.
Herran totteleminen on avain ihmeisiin.
Kun tottelet Jeesusta, avaat taivaan.
"...mutta sinun käskystäsi minä heitän verkot."
Luuk: 5:6: Ja sen tehtyään... - He tekivät sen! -
...he saivat kierretyksi suuren joukon kaloja,
ja heidän verkkonsa repeilivät.
Niin he viittasivat toisessa venheessä oleville tovereilleen,
että nämä tulisivat auttamaan heitä, ja he tulivat.
Ja he täyttivät molemmat venheet, niin että ne olivat uppoamaisillaan.
Tässä tapahtui ihme.
Monet opettavat, että Jeesus aina palkitsee ne,
joita Hän käyttää. Se on totta.
Mutta vielä enemmän: Anna Jeesukselle elämäsi kokonaan,
niin et häviä koskaan. Tämä on varmaa.
Mutta en puhu siitä, palkitseeko Jeesus vai ei.
Heprealaiskirje 11:6: Hän palkitsee ne, jotka häntä etsivät.
Keitä ne ovat? Niitä, jotka kuuntelevat Hänen Poikaansa,
ja tottelevat Hänen Sanaansa ja toteuttavat Isän tahdon.
Avatkaa Hänen Sanansa. Hän puhuu siinä paljon.
Hän sanoo, mitä tehdä ja mitä ei.
Jos haluatte ihmeen avaimen, tottele Jeesusta rakkaudessa.
Katsotaan toinen mielenkiintoinen kertomus.
Johanneksen evankeliumi luku 6.
Sen jälkeen Jeesus meni Galileaan, se on Tiberiaan,
järven tuolle puolelle... Järvi on taas mukana kuvioissa.
Hänhän toimi Galileassa maan pohjoisosassa.
Ja häntä seurasi paljon kansaa, koska he näkivät ne tunnusteot,
joita hän teki sairaille.
Ja Jeesus nousi vuorelle ja istui sinne opetuslapsinensa.
Ja pääsiäinen, juutalaisten juhla, oli lähellä.
Kun Jeesus nosti silmänsä ja näki paljon kansaa tulevan tykönsä,
sanoi hän Filippukselle: "Mistä ostamme leipää näiden syödä?"
Mutta sen hän sanoi koetellakseen häntä,
sillä itse hän tiesi, mitä aikoi tehdä.
Myös meidän elämässämme Jeesus tietää, mitä aikoo tehdä,
mutta joskus Hän silti kysyy kysymyksiä, joita emme ymmärrä.
Hän koettelee meitä.
Rakennammeko ihmislogiikan ja oman voimamme varaan,
vaan Hänen armonsa, Sanansa ja lupaustensa,
ja Pyhän Hengen voiman varaan?
Joh. 6:7: Filippus vastasi hänelle: "Eivät kahdensadan denarin leivät
heille riittäisi, niin että kukin saisi edes vähän."
Kuin Jeesus ei olisi tiennyt, montako denaria heillä oli.
Jeesus tiesi koko ajan, paljonko rahaa oli siinä lippaassa,
jota Juudas kantoi mukanaan.
Joh. 6:8: Niin toinen hänen opetuslapsistansa, Andreas,
Simon Pietarin veli, sanoi hänelle:
"Täällä on poikanen, jolla on viisi ohraleipää ja kaksi kalaa,
mutta mitä ne ovat näin monelle?"
Puhun tänään konkreettisesta mielisuosiosta elämässämme.
Jumalan armosta.
Olen puhunut Jumalan armosta ja mielisuosiosta,
jotka tulevat hengellisestä maailmasta,
siunauksista, jotka toteutuvat konkreettisesti maan päällä.
Olen varma, että Jumala haluaa siunata jokaista,
joka uskoo Hänen Poikaansa Jeesukseen,
ja julistaa Hänen nimeään elämässään.
Jumala on todellinen rakkaus.
Hän on Isämme, joka haluaa antaa meille parasta.
Mutta meidän täytyy tietää, miten otamme sen vastaan.
Ihme. Nyt Jeesus puhuu:
Joh. 6:10: Jeesus sanoi: "Asettakaa kansa aterioimaan".
Ja siinä paikassa oli paljon ruohoa.
Niin miehet, luvultaan noin viisituhatta, laskeutuivat maahan.
Ajatelkaa, viisituhatta ihmistä!
Opetuslasten piti totella ja asettaa jokaisen aterioimaan.
Kuuliaisuus. Tehdä, mitä Jeesus käskee.
Eikö Jeesus olisi voinut tehdä tätä ihmettä,
jos he eivät olisi istuutuneet aterioimaan?
Jumala voi tehdä mitä vain, missä vain ja milloin vain.
Hän kuitenkin aina yrittää tuoda esiin meistä sen uskon,
jonka on antanut meille.
Kuuliaisuutemme Häntä kohtaan on sidoksissa uskoon.
Usko ilman tekoja on kuollut, kuten ruumis ilman henkeä.
Heidän täytyi istuutua, ei siksi,
ettei Jeesus olisi voinut tehdä ihmettä ilman sitä,
vaan siksi, että Hän halusi heidän olevan vastuussa ihmeestä.
Hän halusi ottaa heidät mukaan ihmeeseen.
Hän halusi sanoa: "Pystyn tekemään sen,
mutta teidän täytyy kuunnella ja totella."
72 opetuslasta meni sanomaan jokaiselle: "Istu!"
Ehkä he asettuivat istumaan heimoittain, en tiedä.
Pääasia on, että he kuuntelivat Jeesusta,
sekä opetuslapset, että ne viisituhatta ihmistä.
Katsotaan, mitä tapahtui.
Ja Jeesus otti leivät ja kiitti ja jakeli istuville,
samoin kaloistakin, niin paljon kuin he tahtoivat.
Jeesus kiitti. Juutalaiset eivät siunaa ruokaa,
vaan Jumalaa, sanoen: "Siunattu olet Sinä, Herra,
Jumalamme, maailman Kuningas, joka olet luonut maailman,"
tai: "joka tuotat leivän maasta."
Siunaamme leivän Antajaa.
Jeesus siunasi Jumalaa, ja Hänen siunauksensa
yhdessä heidän kuuliaisuutensa kanssa sai ruoan lisääntymään.
Jumalan armo ja mielisuosio.
Ettekö haluaisi runsautta ja Jumalan ihmeitä elämäänne?
Ettekö haluaisi Jumalan konkreettista mielisuosiota
perhe-elämäänne ja nykyiseen tilanteeseenne?
Varmasti haluatte.
Jeesukselle se on helppoa. Hänellä on siihen voitelu.
Hänellä on runsauden voitelu.
Huomatkaa, että poika antoi sen, mitä hänellä oli.
Kun Jeesus pyytää sinua antamaan jotain, älä kysele miksi.
Jos hän pyytää sitä, Hän haluaa siunata sinua.
Se ei lopu. Hän haluaa, että se lisääntyy elämässäsi.
Hän haluaa sinun näkevän konkreettisen mielisuosion.
Pyydän teitä ajattelemaan tätä.
Mikseivät Hänen lupauksensa toteudu?
Ne toteutuvat aina, jos tottelemme ja uskomme,
ja teemme, mitä Jeesus käskee.
Silloin tulee voitelu, ja se on valtava siunaus.
Silloin ylistämme Herraa.
Näemme, ettei se toteudu sotaväellä eikä voimalla,
vaan Herran Hengellä. Näemme Jumalan ihmeen.
Näemme todistuksen siitä, että se Jumala elää,
johon uskomme ja josta olemme julistaneet.
Niin on käynyt usein elämässäni, ja niin käy tulevaisuudessakin.
Älkää turvautuko logiikkaanne ja omaan voimaanne,
vaan turvautukaa ja luottakaa Herraan.
Muistakaa, että siellä oli Mooses ja Elia,
ja Jumalan Henki tuli pilvessä, ja Hän sanoi:
"Tämä on rakas Poikani Jeesus, johon olen mielistynyt.
Kuulkaa Häntä."
Meidän täytyy päättää seurata Häntä.
Ei tunteitamme, ei aistimuksiamme eikä logiikkaamme, vaan Jeesusta.
Se mikä on mahdotonta, on mahdollista Jeesuksen kanssa.
Se mitä ei voida tehdä, voidaan tehdä Jeesuksen kanssa.
Kaikki on mahdollista sille, joka uskoo.
Haluan rukoilla runsauden voitelua ja konkreettista mielisuosiota
teille, perheenjäsenillenne ja koko elämäänne.
Ottakaa vastaan ja avatkaa sydämenne runsauden voitelulle.
Jeesuksen Kristuksen nimessä.
Taivaallinen Isämme, kiitos Pojastasi Jeesuksesta,
joka on elämämme keskipiste.
Rukoilen jokaisen katsojan puolesta.
Isä, rukoilen, että konkreettinen armo ja mielisuosio
tulisi heidän elämäänsä,
ja että Jeesus olisi heidän elämänsä keskipiste,
että he saisivat runsauden voitelun tänään, Jeesuksen nimessä.
Pyhä Henki, pyydän Sinua täyttämään heidät
Jeesuksen, Jumalan Pojan, armolla ja mielisuosiolla,
koska Hän on tie, totuus ja elämä,
eikä kukaan voi tulla Isän tykö muutoin kuin Hänen kauttaan.
Siunaan jokaista veljeäni ja sisartani.
Herra siunatkoon sinua ja varjelkoon sinua.
Herra valistakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi ja antakoon sinulle rauhan.
Jeesuksen nimessä. Nähdään, jos Herra suo.
Shalom Jerusalemista!
Suomennos: Hannele Tainio